Okresná prokuratúra Košice I 
Mojmírova 5, 041 47 Košice 1

Sp. zn. : 3 Pv 204/11/8802	Košice I, 1.6.2015
EEČ : 2-63-161-2015

U Z N E S E N I E

Trestná vec:	obvinený XXXXX  
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 24.10.2012, spisová značka 3 Pv 204/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako konateľ oprávnený konať za daňový subjekt XXXXX s.r.o., so sídlom XXXXX, XXXXX, (toho času so sídlom XXXXX, XXXXX), IČO: XXXXX podal na Daňovom úrade XXXXX II, ul. Garbiarska č. 1, XXXXX daňové priznanie k dani z pridanej hodnoty za zdaňovacie obdobie II. štvrťrok 2009, v ktorom deklaroval vlastnú daňovú povinnosť vo výške 2.018,09 Eur, ktorú v lehote splatnosti do 27.07.2009 neuhradil, za zdaňovacie obdobie I. štvrťrok 2010, v ktorom deklaroval vlastnú daňovú povinnosť vo výške 980,67 Eur, ktorú v lehote splatnosti do 26.04.2010 neuhradil a neuhradil preddavok na daň z príjmov zo závislej činnosti za mesiac máj 2009 vo výške 81,13 Eur, splatný dňa 06.07.2009, zrážkovú daň za mesiac jún 2009 vo výške 103,39 Eur, splatnú dňa 15.07.2009 a zrážkovú daň za mesiac júl 2009 vo výške 122,57 Eur, splatnú dňa 17.08.2009, a to aj napriek tomu, že mal dostatok finančných prostriedkov na plnú úhradu daní v dňoch ich splatnosti v celkovej výške 3.305,85 Eur, čím dlhuje Štátnemu rozpočtu Slovenskej republiky v zastúpení Daňovým úradom XXXXX, so sídlom XXXXX, Rozvojová č. 2 sumu  3.305,85 Eur.

Uznesením prokurátora Okresnej prokuratúry XXXXX I zo dňa 24.10.2012, spisová značka 3 Pv 204/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
Uznesením povereného príslušníka Obvodného oddelenia Policajného zboru XXXXX Staré mesto, ČVS: ORP-930/SM-KE-2011 zo dňa 04.04.2011 bolo podľa        § 199 ods. 1 Trestného poriadku začaté trestné stíhanie a uznesením zo dňa 28.08.2012 bolo podľa § 206 ods. 1 Trestného poriadku vznesené obvinenie XXXXX, nar. XXXXX, trvale bytom XXXXX - XXXXX pre prečin nezaplatenia dane podľa § 278 ods. 1 Trestného zákona pre skutok, že ako konateľ oprávnený konať za daňový subjekt XXXXX podal na Daňovom úrade XXXXX II, ul. Garbiarska č. 1, XXXXX daňové priznanie k dani z pridanej hodnoty za zdaňovacie obdobie II. štvrťrok 2009, v ktorom deklaroval vlastnú daňovú povinnosť vo výške 2.018,09 Eur, ktorú v lehote splatnosti do 27.07.2009 neuhradil, za zdaňovacie obdobie I. štvrťrok 2010, v ktorom deklaroval vlastnú daňovú povinnosť vo výške 980,67 Eur, ktorú v lehote splatnosti do 26.04.2010 neuhradil a neuhradil preddavok na daň z príjmov zo závislej činnosti za mesiac máj 2009 vo výške 81,13 Eur, splatný dňa 06.07.2009, zrážkovú daň za mesiac jún 2009 vo výške 103,39 Eur, splatnú dňa 15.07.2009 a zrážkovú daň za mesiac júl 2009 vo výške 122,57 Eur, splatnú dňa 17.08.2009, a to aj napriek tomu, že mal dostatok finančných prostriedkov na plnú úhradu daní v dňoch ich splatnosti v celkovej výške 3.305,85 Eur, čím dlhuje Štátnemu rozpočtu Slovenskej republiky v zastúpení Daňovým úradom XXXXX, so sídlom XXXXX, Rozvojová č. 2 sumu  3.305,85 Eur.
Po skončení skráteného vyšetrovania bolo uznesením Okresnej prokuratúry XXXXX I  č.k. 3 Pv 204/11-25 zo dňa 24.10.2012 trestné stíhanie voči obvinenému XXXXX podmienečne zastavené podľa § 216 ods. 1 písm. a), b), c) Trestného poriadku. 
Uznesenie o podmienečnom zastavení trestného stíhania nadobudlo právoplatnosť dňa 09.11.2012 a skúšobná doba uplynula dňa 09.05.2015.
Podľa § 216 ods. 2 Trestného poriadku bola obvinenému určená skúšobná doba v trvaní 30 (tridsať) mesiacov a podľa § 216 ods. 3 Trestného poriadku bola obvinenému uložená povinnosť nahradiť v priebehu skúšobnej doby podmienečného zastavenia trestného stíhania poškodenému Daňovému úradu XXXXX, so sídlom Rozvojová 2 XXXXX, škodu vo výške 3.004,99 Eur v zmysle písomnej Dohody o náhrade škody zo dňa 23.10.2012. 
Zo správy poškodeného Daňovému úradu XXXXX zo dňa 26.05.2015 vyplýva, že obvinený XXXXX od začiatku plynutia skúšobnej doby uhradil mesačné splátky v úhrnnej výške 1.710,- EUR.  
K povinnosti na náhradu škody, ktorú obvinený preukázateľne nesplnil, je nutné poukázať na aplikačnú súdnu prax, ktorá sa rozvinula po právoplatnosti uznesenia o podmienečnom zastavení trestného stíhania obvineného. V zmysle súčasne platnej judikatúry je potrebné pripomenúť, že Daňový úrad XXXXX nie je možné považovať za poškodeného v zmysle § 46 ods. 3 Trestného poriadku, t. j. za poškodeného, ktorý má podľa zákona proti obvinenému nárok na náhradu škody, ktorá mu bola spôsobená trestným činom a ktorý je oprávnený navrhnúť, aby súd v odsudzujúcom rozsudku uložil obvinenému povinnosť nahradiť túto škodu. Daňový úrad XXXXX má len postavenie poškodeného v zmysle § 46 ods. 1 Trestného poriadku. 
Postavenie Daňového úradu XXXXX, ako poškodeného podľa § 46 ods.1 Trestného poriadku vyplýva z tej skutočnosti, že pri hradení (odvádzaní, či platení) dane ide o odvádzanie - platenie povinných pravidelných platieb, ktoré nevznikajú (zhodne ako pri poistnom alebo napríklad pri výživnom) na základe zmluvného záväzku, ale ide o povinnosť stanovenú priamo zákonom (napríklad zákon č. 222/2004 Z.z. o dani z pridanej hodnoty v znení neskorších predpisov a iných), bez možnosti strán zmluvne dohodnúť iné práva a povinnosti. Pri nezaplatení dane nejde teda o nárok vyplývajúci zo škody spôsobenej trestným činom, ale ide o nárok vyplývajúci priamo zo zákona. Nad rámec uvedeného je nutné poukázať aj na tú skutočnosť, že platiteľom dane v tomto prípade je právnická osoba, a nie je možné túto povinnosť prenášať na jej konateľa. 
	Vzhľadom na vyššie uvedené argumenty nie je možné vykladať nesplnenie povinnosti obvineného spočívajúce v náhrade „škody“ Daňovému úradu XXXXX, v neprospech obvineného. 
Z výpisu z ústrednej evidencie priestupkov je zrejmé, že obvinený sa v priebehu skúšobnej doby podmienečného zastavenia trestného stíhania dopustil jedného priestupku na úseku cestnej dopravy.  
Z odpisu registra trestov obvineného, ako aj z lustrácie trestných stíhaní obvineného na území Slovenskej republiky vyplýva, že tieto podmienky podmienečného zastavenia trestného stíhania obvinený v priebehu určenej skúšobnej doby neporušil. 
Z odpisu registra trestov obvineného síce vyplýva, že v priebehu plynutia skúšobnej doby podmienečného zastavenia trestného stíhania bol obvinený XXXXX dvakrát odsúdený. Zo zabezpečených rozhodnutí súdov však nepochybne vyplýva, že išlo o skutky, ktorých sa dopustil ešte pred vydaním uznesenia o podmienečnom zastavení trestného stíhania, a to konkrétne v období máj 2009 až jún 2012 (rozsudok Okresného súdu XXXXX II sp. zn. XXXXX zo dňa 26.04.2013) a v období apríl 2010 až august 2010 (trestný rozkaz Okresného súdu XXXXX II sp. zn. XXXXX zo dňa 18.11.2013).     
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
Na základe vyššie uvedeného mám za to, že obvinený v priebehu skúšobnej doby podmienečného zastavenia trestného stíhania viedol riadny život, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka